钦定古今图书集成/理学汇编/学行典/第074卷 > 冯从吾疑思录 > 《语录》
## 钦定古今图书集成/理学汇编/学行典/第074卷 > 冯从吾疑思录 > 《语录》

问权。曰：“道譬之秤然，权是秤锤，衡是秤梗，经是秤星，
应感之来，即所称之物。经是一定不移的权是移来
移去的，权虽移来移去，始终在星之内，非移在星之
外也。程子谓权只是经，可谓独见。若《外经》言权，则权
谋权变矣。”

鲁男子。以己之不可，学柳下惠之可，是他立处。然能
以己之不可，学柳下惠之可，又是他权处。即此是立，
即此是权，故夫子与之，不独鲁男子。昔沈晦问尹彦
明：“今有南子，可见乎？”尹曰：“不可。”曰：“子学孔子者也，如
何不见？”曰：“若某学未到磨不磷，涅不缁处，故不见。”人
谓此尹子立处。余谓此尹子权处，故必权如鲁男子。
如尹彦明，才谓之真可与“权。”